Document ID: /roh_data/filtered/fineweb-2-filterrobots_roh.jsonl.gz/39997

I na saja betg da cumparegliar cun ils gronds turniers dal passà, quai era pervia da corona e perquai ch’il turnier saja sparpaglià per l’entira Europa enturn, uschia il resun dals blers giugaders. Il fieu na brischi betg per quest turnier.
Er ils publics viewings mancan, las grondas tailas u kinos nua ch’ins po persequitar ils gieus, saja quai sin campadis ni sin plazs publics. Ils Lumnezians ed ils da Schluein Glion persequiteschan, sche insumma, ils gieus a chasa, savens persuls.
Sin la dumonda tgi che gudogna quest turnier e daventa nov campiun d’Europa èn ils giugaders dals dus clubs sursilvans quasi dal medem avis, u la Frantscha u l’Italia.